'Aanvaller' op plaas doodgeskiet | Maroela Media
'n Vermeende plaasaanvaller is doodgeskiet nadat hy na bewering 'n vrou en haar tuinier Dinsdagoggend omstreeks 07:00 op 'n plaas in die Nigel-omgewing in Gauteng aangeval het.
Brig. Mavela Masondo, woordvoerder van die polisie, het gesê 'n vrou en haar tuinier was alleen by die huis ten tyde van die voorval.
"Daar word beweer dat die vrou alleen in die huis was toe sy deur twee manlike aanvallers aangeval is," het Masondo gesê.
Die verdagtes het volgens Masondo die vrou na bewering in die arm gesteek en twee vuurwapens gesteel wat in die huis was.
"Die tuinier het na die bure gehardloop om hulp te ontbied en het teruggekom saam met een van die bure. Daar word verder beweer dat die verdagtes op die buurman geskiet het wat toe teruggeskiet het," het Masondo gesê.
Die verdagtes het te voet in die mielieland in gevlug. Die polisie het 'n helikopter gebruik om na die verdagtes te soek. Boere in die omgewing is ook onmiddellik op 'n WhatsApp-groepie in kennis gestel van die voorval en het na die verdagtes gesoek. Hulle kon ongelukkig nie daarin slaag om die verdagtes vas te trek nie.
Volgens Masondo is een van die verdagtes later 'n paar meter van die misdaadtoneel dood aangetref. Johann Pistorius, 'n boer in die omgewing, het gesê die helikopter het sy liggaam van bo in die mielieland gewaar. Daar word vermoed dat hy in die skietgeveg doodgeskiet is.
Een van die vuurwapens, 'n jaggeweer, wat tydens die aanval gesteel is, is op die stoep van die huis aangetref.
'n Saak van huisroof en aanranding met die doel om ernstig te beseer word ondersoek. Die polisie is ook besig met 'n geregtelike doodsondersoek.
Jooste weier om voor ondersoekkomitees te verskyn
Pta-polisie waarsku teen kapingstegniek
O hel, nou gaan hulle weer die tuinier 'n stukkie GROND of 'n RDP huis belowe as hy se die aanvallers het NIE op hulle geskiet nie en NIE die tannie met die mes gesteek nie, hulle was nie gewapen nie, en die buurman het sommer lukraak op hulle toegeslaan en begin skiet .. KYK MOOI Hoe werk die saak nog!
N saak van 'huisroof en aanranding' nadat sy met n mes aangeval en in die arm gesteek is.
Maar druk hom in n kis, dan is dit n saak van moord.
Hierdie geval is nou wel anders maar ons moet die vraag vra, as hulle met vuurwapens by n plaas opdaag waarom is die eerste ding wat geies word wapens, wat wil hulle met al die wapens doen, hy kan tog n TV of rekenaar vir meer verkoop as n wapen.
Die rowers wat wel gevang word het almal onwettige wapens en veral 9mm maar wat word van al die gewere.
Hulle sal seker tevoorskuin kom met onteiening.
Lyk my die brig Masondo ondersoek net bewerings, maar het vergeet om na koeëldoppies te soek voordat die helikopter die lyk uit die lug gewaar het!!!